സ്കൂൾ കലോത്സവങ്ങളിൽ സമ്മാനങ്ങൾ വാരിക്കൂട്ടിയ ആനന്ദ് ശങ്കർ (<MASK>) കോളജ് പ്രവേശനത്തിനു ശ്രമിക്കുന്നു.  കലാകാരിയായ അമ്മ സരസ്വതിയും(ജയഭാരതി)  മുത്തശ്ശനുമാണ്(അടൂർ ഭാസി)  അവന്റെ വീട്ടിലുള്ളത്. അമ്മക്ക് മകനെ കലാകാരനാക്കാൻ തന്നെയാണ് താത്പര്യം. മാർക്ക് കുറവായതിനാൽ പ്രവേശനം വിഷമമാണെന്ന് പ്രിൻസിപ്പലച്ചൻ(ശങ്കരാടി) അറിയിക്കുന്നു.. കലാകാരനായ വട്ടക്കുഴിയച്ചന്റെ(തിലകൻ)  സഹായത്തിൽ പ്രവേശനം നേടി. നൃത്തരംഗത്ത് കുറേക്കാലമായി സമ്മാനിതയായ അഭിരാമിയെ(കാർത്തിക )  ആനന്ദ് പിൻ തള്ളുന്നു. സാംസ്കാരിക സെക്രട്ടറി പ്രേം ശങ്കർ(എം.ജി. സോമൻ)  സമ്മാനദാനത്തിനെത്തുന്നു. സമ്മാനദാനചടങ്ങിലെ ആനന്ദിന്റെ പ്രകടനം കണ്ട് അഭിരാമിക്ക് വരെ സമ്മതമാകുന്നു. പക്ഷേ നൃത്തം കഴിഞ്ഞ് നിന്നുകരയുന്ന ആനന്ദിന്റെ അഭിരാമി ആശ്വസിപ്പിക്കുന്നു. പ്രമുഖഎഴുത്തുകാരൻ കൂടിയായ പ്രേം ശങ്കർ തന്റെ പിതാവാണെന്നും ആദ്യമായാണ് അദ്ദേഹത്തെ കാണുന്നതെന്നും ആനന്ദ് അറിയിക്കുന്നു. സാധുവായ ആനന്ദിനെ അഭിരാമിക്ക് വാത്സല്യമാകുന്നു. അവൾ അവനു ഒരു ചിലങ്ക സമ്മാനിക്കുന്നു. അച്ഛന്റെ യും അമ്മയുടെയും ഇടയിലെ മഞ്ഞുരുക്കുന്നതിനും അവൾ അവനെ സഹായിക്കുന്നു.  പക്ഷേ ആനന്ദിനുള്ളിൽ അവൾ ഒരു കാമുകിയായാണ് വളരുന്നത്. അത് അവൾക്കും പ്രശ്നമാകുന്നു.
ഇടനാഴിയിൽ ഒരു കാലൊച്ച
തിലകൻ വിനീത് ഭദ്രൻ ശങ്കരാടി